ທ້າວ Manning ໃຫ້ການ ກ່ອນຖືກ ດຳເນີນຄະດີ ​(ວີດີໂອ)
ທ້າວ Bradley Manning ​ໄດ້​ໃຫ້ການ ກ່ຽວ​ກັບ​ການ​ຈໍາກັດຮັດ​ແຄບ ທີ່​ລາວ​ໄດ້​ທົນ​ທຸກ​ມາ ​ໃນ​ຂະນະ​ທີ່​ຖືກ​ຄຸມ​ຂັງ ທີ່ Kuwait ​ແລະ​ Quantico.
ນັກວິເຄາະຄົນນຶ່ງຂອງກອງທັບສະຫະລັດ ທີ່ຖືກກ່າວຫາວ່າ ເຮັດໃຫ້ ຄວາມລັບຮົ່ວໄຫຼຄັ້ງໃຫຍ່ທີ່ສຸດໃນປະວັດສາດຂອງ ກອງທັບສະຫະລັດ ນັ້ນ ໄດ້ຖືກນຳໂຕຂຶ້ນສານເປັນຄັ້ງທໍາອິດ ໃນການໃຫ້ການກ່ອນການດຳເນີນຄະດີ ຢູ່ທີ່ບ່ອນຄຸມຂັງລາວ ທ້າວ Bradley Manning ໄດ້ໃຫ້ການ ໃນວັນພະຫັດວານ ນີ້ ກ່ຽວກັບການຈໍາກັດຮັດແຄບ ທີ່ລາວໄດ້ທົນທຸກມາ ໃນຂະ ນະທີ່ຖືກຄຸມຂັງ ຢູ່ຄ້າຍທະຫານ ທີ່ Kuwait ແລະຕໍ່ມາຢູ່ທີ່ ຄ້າຍ Quantico ໃນລັດ Virginia ໃກ້ກັບນະຄອນຫລວງ ວໍຊິງຕັນ ໃນລະຍະສາມຊົ່ວໂມງທີ່ ລາວໃຫ້ການນັ້ນ ທ້າວ Manning ກ່າວວ່າ ໃນຂະນະທີ່ລາວໄດ້ໃຊ້ເວລາຢ່າງໂດດ ດ່ຽວ ໃນຫ້ອງຄຸມຂັງນັ້ນແມ່ນສູນເສຍໄປໂດຍເປົ່າປະ ໂຫຍດ ລາວເວົ້າວ່າ ຫລາຍຄັ້ງທີ່ລາວຄິດວ່າ ລາວຈະຕາຍຢູ່ທີ່ນັ້ນ ທ້າວ Manning ໄດ້ຖືກກ່າວຫາວ່າ ດາວໂຫລດເຄເບີລການທູດລົງໃສ່ແຜ່ນ CD ທີ່ສົ່ງໄປໃຫ້ WikiLeak ຊຶ່ງເປັນເວັບໄຊທ໌ ເປີດເຜີຍຄວາມລັບ ລາວໄດ້ສະເໜີຮັບເອົາຄວາມຮັບຜິດຊອບ ກ່ຽວກັບການຮົ່ວໄຫລຂອງຄວາມລັບ ໂດຍຍອມຮັບຜິດ ເພື່ອຈະໄດ້ຫຼຸດ ຜ່ອນໂທດ ການຕັດສິນໃຈກ່ຽວກັບຂໍ້ສະເໜີດັ່ງກ່າວ ຍັງບໍ່ທັນໄດ້ມີການລົງຄວາມເຫັນເທື່ອ ຈຳເລີຍກ່າວວ່າ ໃນຂະນະທີ່ລາວຖືກຄຸມຂັງ ຢູ່ຄ້າຍ Quantico ນັ້ນ ລາວໄດ້ຖືກຂັງດ່ຽວ ໃນຫ້ອງທີ່ບໍ່ມີປ່ອງຢ້ຽມ 23 ຊົ່ວໂມງຕໍ່ມື້ ແລະຖືກບັງຄັບໃຫ້ນອນປະເປືອຍ ກອງທັບສະຫະລັດ ກ່າວວ່າ ການປະຕິບັດດັ່ງກ່າວ ເປັນສິ່ງຈໍາເປັນ ເພາະວ່າລາວອາດຈະຂ້າໂຕຕາຍ ບັນດາທະນາຍຄວາມຂອງ ທ້າວ Manning ໄດ້ຂໍຮ້ອງໃຫ້ຍົກເລີກ ການກ່າວຫາຕໍ່ຜູ້ ກ່ຽວ ໂດຍກ່າວວ່າ ສະພາບການກ່ອນການດຳເນີນຄະດີນັ້ນ ກໍຮ້າຍແຮງພຽງພໍຢູ່ແລ້ວ